正官・醉太平题情
作者：乔吉
朝代：元

paragraphs: 离情厮禁，旧约难寻。
落红堆径雨沉沉，锁梨花院深。
瘦来裙掩鸳鸯锦，愁多梦冷芙蓉枕，髻松钗落凤凰金，险掂折玉簪。
乐闲链秋霞汞鼎，煮晴雪茶铛。
落花流水护茅亭，似春风武陵。
唤樵青、椰瓢倾、云浅松醪剩，倚围屏、洞仙酣、露冷石床净，挂枯藤、野猿啼、月淡纸窗明，老先生睡醒。
渔樵闲话柳穿鱼旋煮，柴换酒新沽。
斗牛儿乘兴老樵渔，论闲言伥语。
燥头颅束云担雪耽辛苦，坐蒲团攀风咏月穷活路，按葫芦谈天说地醉模糊。
入江山画图。